google/wiki40b huggingface dataset:
Eksotisk stjerne

Preonstjerner

En preonstjerne er en stjerne som vi tror er en type kompakt stjerne laget av preons, altså en gruppe hypotetiske subatomære partikler. Preon regnes å ha store tettheter, som kan overstige 1023 kg/m^3. De kan ha større tettheter enn kvarkstjerner og nøytronstjerner selv om de er mindre og lettere enn hvite dverger og nøytronstjerner. Det kan hende at preonstjerner stammer fra supernovaeksplosjoner eller big bang. Slike gjenstander kunne påvises i prinsippet gjennom gravitasjonslinsing av gammastråling. Men dagens observasjoner fra partikkelakseleratorer taler mot eksistensen av preons.
I den generelle relativitetsteorien, hvis en stjerne kollapser til en mindre størrelse mindre enn dens Schwarzschild radius, vil en horisontal linje vises på radiusen og stjernen vil bli et svart hull. Dette tilsvarer at den maksimale størrelsen på en preonstjerne er rundt en meter, med en absolutt masse på omtrent 100 jordkloder. Størrelsen varierer fra en meter til størrelse på en ert; med en masse på omtrent likhet med månen.

Bosonstjerner

En bosonstjerne er en hypotetisk objekt som er dannet av partikler som kalles bosoner. For at en slik stjerne skal eksistere, må det være en stabil type boson som besitter en liten masse. Siden 2002 er det ingen bevis for at en slik stjerne kan eksistere. Men det kan være mulig å oppdage dem ved gravitasjonsstråling fra to bosonstjerner som går rundt hverandre i en bane.
Bosonstjerner kan ha blitt dannet gjennom gravitasjonskollaps i løpet av Big Bang. I teorien, kunne en supermassiv bosonstjerne finnes i kjernen av en galakse, noe som kan forklare mange av de observerte egenskapene av aktive galaktiske kjerner.
Kameltannspinner

Utseende

En middelsstor (vingespenn 33 – 45 mm), rødbrun til brun spinner som kan kjennes på forvingenes krumme og tannete ytterkant og på en kraftig «tann» midt på forvingenes bakkant. Hodet er ganske lite, antennene er smalt kamformede hos hannen, trådformede hios hunnen, og rundt 1/3 så lange som forvingen. Kroppen er middels kraftig og sylindrisk. Brystet er kledt med lange, oppstående, rødbrune hår, bakkroppen har en dusk av hår ytterst, mest markert hos hannen. Forvingen er rødbrun til brun, med markerte forhjørner og en buet, tannete ytterkant. Den har et mer eller mindre tydelig, mer eller mindre siksak-formet, skrått tverrbånd i den ytterste halvdelen. Rundt midten av bakkanten sitter det en markert «tann» av bakoverrettede, avlange skjell som stikker opp på ryggsiden når sommerfuglen hviler. Bakvingen er skittenhvit til lyst gulbrun, med en diffus, mørk flekk ved bakhjørnet. Larven er grønn eller rødbrun, med spredte, korte, mørke børster og en gulaktig stripe langs siden. Den har et par kjegleformede, røde utvekster på ryggsiden av den bakerste ledet, og beina er røde.

Levevis

Kameltannspinneren finnes i løv- og blandingsskog, hager og parker, og er ofte ganske tallrik. De voksne spinneren kan man finne mellom mai og august, i Sør-Skandinavia har de to generasjoner hver sommer, lenger nord bare en. De flyr om natten, og hannene, men ikke hunnene, kommer gjerne til lys. Larven lever på mange forskjellige arter av busker og løvtrær i pilefamilien (Salicaceae), bjørkefamilien (Betulaceae) og bøkefamilien (Fagaceae). Etter parringen legger hunnen 250 – 350 egg, enkeltvis eller i små grupper, på undersiden av bladene. Larvene lever ofte selskapelig som unge men senere holder de seg hver for seg. Store larver er stort sett aktive om natten- Om de forstyrres, inntar de en karakteristisk stilling, med forkroppen bøyd tilbake over ryggen og bakenden bøyd opp. De røde beina og vortene på siste bakkroppsledd er da meget påfallende og tjener kanskje til å skremme vekk predatorer. Larven er fullvoksen på høsten, og kryper da ned på bakken hvor den spinner seg inn i en tynn kokong, hvor den forvandler seg til en puppe som overvintrer.

Utbredelse

Kameltannspinneren finnes fra det nordlige Spania gjennom Mellom-Europa østover like til Japan. I middelhavsområdet forekommer den bare flekkvis. I Norge finnes den nord til Lofoten, og er ganske vanlig i Sør-Norge.
ISO 3166-2:GA

ISO 3166-2:GA er Gabons del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Gabon er det definert koder for ni provinser.
Hver kode består av to deler, atskilt av en bindestrek. Første del er GA, ISO 3166-1 alfa-2-koden for Gabon. Andre del er et siffer.
Xiangshan (Ningbo)

Xiangshan (kinesisk: 象山县; pinyin: Xiāngshān Xiàn) er et fylke i den subprovinsielle by Ningbo i provinsen Zhejiang i Folkerepublikken Kina.
Befolkningen var på 532 236 innbyggere i 1999.
Klatrevillvin

Ikke-synlige trekk

Rotnettet består av kraftige hovedrøtter, som når langt ut og ned, og som er tett forgrenet. Planten klatrer ved hjelp av små skiver i spissen av slyngtrådene. Fruktene inneholder giftige mengder oksalsyre, Inntak kan føre til nyreskade og død.

Utbredelse

Villvinen gror i Allegheny-fjellene (Øst-USA), hvor den danner bunndekke og opptrer som lian i de blandede løvskogene.
Logone Oriental

Demografi

Regionen hadde i 2009 en befolkning på 779 339, hvorav 777 261 var fastboende og 2 078 nomader.
Den viktigste etnisk-språklige gruppen er ngambayene, hvor over 50 % av regionens innbyggere er representerte. Andre viktige etnisk-språklige grupper er gorene, mboumene og goulayene.
Prads-Haute-Bléone

Befolkningsutvikling

Antall innbyggere i kommunen Prads-Haute-Bléone
Kilde: INSEE
Kruna

Om sangen

10. januar 2019 ble Nevena Božović og «Kruna» offentliggjort som en av 24 deltakere i sangkonkurransen Beovizija 2019. Sangkonkurransen arrangeres av kringkasteren Radio-televizija Srbije (RTS), og vinneren får representere Serbia i Eurovision Song Contest. «Kruna» kvalifiserte seg fra semifinalen 28. februar 2019, og deltok i finalen 3. mars 2019. Sangen vant finalen med 20 poeng og ble dermed Serbias bidrag i Eurovision Song Contest 2019.

Eurovision Song Contest

I januar 2019 ble Serbia trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Serbia hadde startnummer 9. «Kruna» ble blant de ti beste i sin semifinale og kvalifiserte seg dermed til finalen lørdag 18. mai. I finalen ble sangen nummer 18 av 26 deltakere.
Boksing under Panamerikanske leker 2011

Boksing under Panamerikanske leker 2011. Boksing var med som en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Totalt ble det konkurrert om tretten titler, ti vektklasser for menn og tre for damer. Cuba ble beste nasjon med åtte gullmedaljer.
Sandaker overgangsbolig

Sandaker overgangsbolig er en overgangsbolig i Oslo og er en del av region øst i Kriminalomsorgen. Innsatte kan overføres fra fengsel med høyt eller lavere sikkerhetsnivå til overgangsbolig når en del av straffen er gjennomført. Innsatte skal ikke overføres dersom formålet med straffen eller sikkerhetsmessige grunner taler mot det, eller det er grunn til å anta at innsatte vil unndra seg gjennomføringen. Overføringen må være hensiktsmessig for å fremme en positiv utvikling og for å motvirke ny kriminalitet. Sandaker overgangsbolig har ordinær kapasitet på 16 plasser.
Rue Stanislas

Rue Stanislas er en gate i quartier Notre-Dame-des-Champs i 6. arrondissement i Paris. Den fører fra rue Notre-Dame-des-Champs til boulevard du Montparnasse.
Denne gamle gaten het tidligere blant annet rue Terray, oppkalt etter abbé Terray, somvar minister under kong Ludvig XV, og som lot bygge hôtel Terray, som senere ble hôtel de Fleury. Hit kom også Collège Stanislas (1826) på en eiendom som hadde tilhørt en slektning av nevnte abbé Hippolyte Terray (1774-1849).
Collège Stanislas gav så gaten dens nåværende navn i 1834. Det katolske kollegiet hadde i sin tid fått sitt navn Stanislas fra kong Louis XVIII i 1822, til ære for kong Stanislas Leszczynski av Polen. Kollegiet finnes fortsatt, men ble flyttet i 1847, til 22 rue Notre-Dame-des-Champs.
London Zoo

ZSL London Zoo er en zoologisk hage som ligger i Regent's Park i London. Den åpnet 27. april 1828, som verdens første vitenskapelige dyrehage. Grunnleggeren var Sir Stamford Raffles, som også grunnla byen Singapore. London Zoo eies og driftes av Zoological Society of London. Opprinnelig var den zoologiske samlingen tenkt brukt for vitenskapelige formål, og opprinnelig inkluderte samlingen av dyr arabisk oryx, orangutang, stor kudu og den nå utdødde hesteslektningen quagga.
Dyreparken ble åpnet for publikum i 1847. En ung vitenskapsmann som tilbrakte mye tid der, var Charles Darwin. Han fikk trolig inspirasjon til enkelte av sine teorier fra sine mange studier i primat-avdelingen. I 1902 foreslo Sir Peter Chalmers Mitchell at dyrene kunne flyttes ut i bur og ikke trengte å stå inne, etter inspirasjon av Hamburg Zoo. Mitchell grunnla også Whipsnade Wild Animal Park i 1931, hvor alle dyrene gikk ute. Den er i dag synonym med ZSL Whipsnade Zoo og eies av samme organisasjon.
I dag rommer London Zoo en samling på 16 000 individer av i alt 755 ulike arter, som er den bredeste artssamlingen i Storbritannia. Av artene er 77 pattedyr, 77 reptiler, 23 amfibier, 113 fugler, og resten fisk og bløtdyr. Dyrehagen har egen reptilavdeling, akvarium, troparium, sommerfugl-bygning, pingvin-basseng, aviarium, insektarium, afrikansk avdeling med sebra og sjiraff, samt sjeldne dyr som gorilla, okapi, tiger, komodovaran og en rekke sjeldne tropiske fisker. Akvariet er det eldste i verden, og blant de ledende akvarier for tropisk fisk. Store dyr som elefant, neshorn, osv har blitt flyttet til en mer romslig dyrehage i Bedfordshire – Whipsnade Zoo – som også drives av ZSL.
På 1980-tallet opplevde dyrehagen dårligere tider på grunn av publikumssvikt, samt kritikk av den beskjedne plassen dyrene har. Kritikken har blitt besvart ved å konvertere bur til åpnere innhegninger med bedre plass for dyrene. Dyrehagen deltar i en rekke konserveringsprogrammer, og har inntatt en viktig rolle innen arbeidet med truede dyrearter. London Zoo deltar i avlsprogram for mer enn 130 arter.
I reptilhuset (The Reptile House) har de filmet en scene i filmen Harry Potter og de vises stein.
Jermak Timofejevitsj

Jermak Timofejevitsj (russisk: Ерма́к Тимофе́евич; født mellom 1532 og 1542, død 5. eller 6. august 1585), var en kosakk-leder og utforsker av Sibir. Hans utforsking av Sibir markerte begynnelsen på Russlands ekspansjon inn i denne regionen og koloniseringen der.

Bakgrunn

Jermaks herkomst er omspunnet av rykter. Før han tok tjeneste hos Stroganov-sdlekten skal han ha vert elvepirat på Volga. Andre hevder at han hadde deltatt i krigen mot Polen-Litauen.

Navn

«Timofejevitsj» er hans patronym, ikke etternavnet, så i referanser må han slås opp som «Jermak» eller «Jermak Timofejevitsj». Etternavnet hans, hvis han hadde et, er ukjent.

Kolonisering øst for Uralfjellene

I 1558 mottok Stroganov-familien sin første bevilling for kolonisering av «det rikholdige området langs elva Kama», og i 1574 også for landområder over Uralfjellene langs elvene Tura og Tobol. De fikk også tillatelse til å bygge flere fort langs elvene Ob og Irtysj. Rundt 1577 leide Stroganovene inn kosakk-lederen Jermak for å beskytte landområdene sine mot angrep fra den sibirske khanen Kutsjum.   
I 1579 eller 1581 begynte Jermak sin reise inn i dypet av Sibir. Etter noen få seirer over khanens hær, slo Jermaks folk Kutsjums hovedstyrke ved slaget ved Tsjuvasjneset, et tre dager langt slag (23.–25. oktober 1582) ved bredden av Irtysj. Restene av khanens hær trakk seg tilbake til steppene. 26. oktober erobret Jermak Qashliq, hovedstaden i Sibir-khanatet, 17 km fra byen Tobolsk). Kutsjum hadde fremdeles nok styrker til å kjempe imot, og angrep plutselig Jermak midt på natt til 6. august 1585, og drepte mesteparten av hans folk. Jermak ble såret og prøvde å svømme over elva Vagaj (en sideelv til Irtysj), men druknet under vekten av sin egen ringbrynje. Restene av Jermaks styrker, under M. Mestsjerjaks kommando, trakk seg tilbake fra Qashliq. 
Jermaks utforsking av Sibir er gjengitt i de såkalte Sibir-krønikene. Hans liv og død har vært gjenstand for tallrike russiske sanger, bøker og malerier siden 1500-tallet.
Sacred Stone

Sacred Stone er et musikkalbum med Vajas, utgitt i 2006. Dette er bandets første plateutgivelse.
Critters – de biter!

Handling

Skapninger fra verdensrommet kommer til jordkloden etter å ha flyktet fra et fengsel på en fjern planet. Med to futuristiske dusørjegere i hælene lander de i en liten by i Kansas hvor de blodtørstige skapningene går amok blant innbyggerne i den lille byen. Familien Brown rammes særlig hard.
Srđan Grahovac

Landslaget

25. mars 2016 fikk han sin første landskamp for Bosnia-Hercegovina mot Luxembourg.
Myrringvinge

Utseende

En forholdsvis liten ringvinge (vingespenn 26 – 38 mm), men litt større enn den vanlige arten engringvinge (C. pamphilus). Den kan kjennes fra de andre norske Coenonympha-artene på fargen. Vingenes overside er mørkt okergul ved roten, hos noen populasjoner mørkere utover og nærmest sjokoladebrune ved spissen, andre er ensfarget okergule. Arten mangler øyeflekker på oversiden. Forvingens underside er okergul, bakvingens underside grå. Den har et varierende antall øyeflekker på undersiden langs vingekanten. Larven er grønn med to hvite sidestriper.

Levevis

Myrringvingen fly på myrer og lyngheier fra midten av juni til begynnelsen av august. Larvene lever på starr (Carex spp.) og myrak (Rhynchospora spp.). Den er ikke noen god flyger, og bestandene er ganske stedbundne.

Utbredelse

I Norge finnes myrringvingen på egnede lokaliteter i indre strøk i Sør-Norge. Den er utbredt fra Nord- og Mellom-Europa østover til Stillehavet. Bestandene i Nord-Amerika blir noen ganger regnet som en art for seg, Coenonympha inornata.
Elektra Records

Historie

Elektra Records ble grunnlagt 10. oktober 1950 av Jac Holzman og Paul Rickholt, og konsentrerte seg opprinnelig om folkemusikkartister som Judy Collins og Jean Ritchie - men også fransk, britisk, russisk og spansk folkemusikk, jazz, calypso m.m. I 1963-70 utgav de også fem album med bluegrassgruppen The Dillards, og fra midt på sekstitallet plater i sjangrene rock og psykedelia. Blant deres mest kjente band var The Doors, Love og  Incredible String Band. De har også jobbet sammen med det kjente Heavy Metal-bandet Metallica på blant annet albumet Master of Puppets.
I 1970 ble selskapet solgt til Kinney Corporation, som slo det sammen med Warner Bros. Records tilWEA (Warner-Elektra-Atlantic). Dette konglomeratet ble i 2004  solgt videre til et nytt konglomerat, og i april samme år ble etiketten lagt ned. Fem år senere ble selskapet gjenopprettet.
Møte på valmueåsen

Møte på Valmueåsen (japansk originaltittel コクリコ坂から, Kokuriko-zaka kara, internasjonal engelsk tittel From Up on Poppy Hill) er en japansk tegnefilm fra 2011 produsert av Studio Ghibli. Filmen ble regissert av Goro Miyazaki. Manus ble skrevet av faren Hayao Miyazaki og Keiko Niwa. Filmen handler om forelskelsen mellom en jente og gutt som møter hverandre på videregående skole i Yokohama i 1963. Handlinga bygger på en manga-tegneserie som opprinnelig kom i to album i 1980. Møte på Valmueåsen hadde kinopremiere i Norge 23. november 2012.
Den norske oversettelsen er av Magne Tørring.
Sound of Superman

Sound of Superman er et musikkalbum med filmmusikken til filmen Superman Returns.
Albumet kom ut i 2006 og er satt sammen av John Ottoman.
Bell ARH-70 Arapaho

Historie

Den 23. februar 2004 erklærte den amerikanske hæren at de kansellerte Comanche-prosjektet. Imidlertid fikk US Army lov til å beholde pengene som ville gå til de kommende års program for Commanche, som en del av at programmet ble avsluttet. For å erstatte de egenskapene Commache hadde planla US Army flere nye programmer, inkludert tre nye fly. I tillegg til Armed Reconnaissance Helicopter (ARH), var det programmer for Light Utility Helicopter (LUH) og Future Cargo Aircraft (FCA). Army staff gikk da inn for å modifisere eksisterende, kommersielle fly i produksjon til militær tjeneste.
Her kom Bell inn med sin storselgeren Bell 407. Denne skulle ganske enkelt modifiseres for militære formål.
I 2005 fikk Bell en kontrakt på 368 helikoptre, som skulle leveres i perioden fram til 2011. ARH skulle erstatte de aldrende OH-58D Kiowa Warrior i tjeneste for US Army. Det spesielle her er at OH-58 (og dens sivile variant Bell 206 JetRanger) var utgangspunktet Bell 407 hadde blitt videreutviklet fra. Indirekte var altså ARH-70 videreutviklet fra OH-58. US Army har forøvrig mistet 30 av sine 368 OH-58D i krigen i Irak.

Kansellering

Den 16. oktober 2008 ble det gitt ordre om kansellering av kontrakten..  Kanselleringen var en følge av at det amerikanske forsvarsdepartementet ikke sertifiserte ARH-70-programmet overfor Kongressen.  John Young, viseforsvarsminister for innkjøp og logistikk, forklarte at grunnen var 70 % kostnadsøkning i programmet, som hadde økt enhetsprisen med over 70 %, opp fra USD 8,5 millioner til USD 14,5 millioner.

Utstyr

ARH har en Honeywell HTS900 gassturbinmotor basert på en kommersielt tilgjengelig motor.  Det er plass til to av helikopteret i et C-130 Hercules transportfly, og kravet er at de skal kunne lastes ut og være klare til å fly på 15 minutter hver. ARH kan bevæpnes med en 20 mm gatlingkanon og en kombinasjon av Hellfire-missiler og 2,75 toms raketter.
Panteisme

Tre hovedtyper av panteisme

Klassisk panteisme er en form for panteisme som likestiller eksistensen med Gud uten å forsøke å redusere det eller minimere noen av uttrykkene, og har en inkluderende holdning mot andre filosofiske retninger. Det er et klassisk konsept som er uttrykt gjennom en immanent gud, og det er representert i mange religiøse tradisjoner inkludert hinduisme og Kabbalá-jødedom, samt mange andre av verdens religioner og filosofier. 
Bibelsk panteisme er uttrykt i Bibelen ifølge en tolkning som ser på personliggjørende språkvitenskap som et kulturelt kommunikasjonsidiom i hebraisk. 
Eksempler i bibelen;Jes 55,12, Sal 98,8, Apg 17,28
Naturalistisk panteisme er basert på Spinoza (som kan ha vært påvirket av bibelsk panteisme) og John Toland, så vel som samtidig påvirkning.

Diverse forklaringer på panteisme

Et kjennetegn på panteisme er at hvert individuelle menneske, i egenskap av å være en del av universet eller naturen, er en del av Gud. En sak som er diskutert av panteister er hvordan mennesker, hvis det er sånn, kan ha fri vilje. En respons på dette er illustrert ved følgende analogi (spesielt av klassiske panteister): "Du er en del av gud slik en individuell blodcelle i en blodåre er en del av deg." Analogien hevder videre at mens en celle kan være klar over sine egne omgivelser, og enda kan velge (fri vilje) mellom riktig og galt (ved å drepe en bakterie, bli til kreft, eller kanskje ikke gjøre noe som helst), har den sannsynlig ikke noe konsept om det større vesenet det er en del av. En annen måte å forstå dette forholdet på er gjennom det hinduistiske uttrykket tat tvam asi, "Du er dette", hvori den menneskelige sjel eller Atman forstås som det samme som Gud eller Brahman – bare det at mennesker ikke begriper det. I denne hindusammenhengen tror man at man må være frigjort gjennom innsikt (moksha) for å oppleve og fullstendig forstå forholdet – delen blir ikke lenger dekket over av det hele.  
Ikke alle panteister mener at vi har fri vilje. Determinisme er spesielt utbredt blant naturalistiske panteister. Individuelle tolkninger av panteisme kan si noe om hva fri vilje og/eller determinisme er, og om det eksisterer, men panteisme i seg selv forutsetter ikke det ene eller det andre. Spørsmålet er imidlertid mye diskutert, som i mange andre religioner og filosofier.
Vought F7U Cutlass

Historie og utvikling

Tre prototyper ble bestilt i 1946, og det første eksemplaret tok til vingene for første gang 29. september 1948 med testpilot Robert Baker bak spakene. Den første produksjonsvarianten, F7U-1, var svært like prototypen, mens variantene F3U-2 og F3U-3 hadde kraftigere motorer. På grunn av problemer med utviklingen av jetmotoren ble F7U-2 varianten aldri bygget. F7U-3 varianten ble bygget med en del forbedringer som ble foreslått etter utprøving av F7U-1 varianten. De første 16 eksemplarene av F7U-3 hadde en Allison J35-29 jetmotor uten etterbrenner. F7U-3 ble med sin Westinghouse J46-WE-8B jetmotor den endelige produksjonsvarianten, og den ble produsert i totalt 288 eksemplarer fordelt på 13 skvadroner hos US Navy og US Marine Corps. All videre utvikling opphørte når F8U Crusader først tok til vingene.
Metataenia

Utseende

Middelsstore, blankt, gjerne grønnlig metalliske praktbiller. Pronotum og dekkvingene har ofte noen gule flekker. Dekkvingene har markerte punktrader, er tilpisset bakerst og utpreget sagtakkede i spissen.

Levevis

Som hos de fleste andre praktbiller utvikler larvene seg i død ved.

Utbredelse

Slekten er utbredt i Sørøst-Asia og Australia.
Ivan Bratt

Bakgrunn og livsgjerning

Ivan Bratt var sønn av «hovrättsråd» (tilsv. lagmann) Axel Bratt og Ellen Wahlberg. Han tok «med.lic.» 1903 i Stockholm, og i 1906 åpnet han egen legepraksis i Stockholm. Han ble valgt inn i Stockholms «stadsfullmäktige» (kommunestyre) 1908, og i Sveriges riksdags andre kammer for Stockholms stads første valgkrets for «liberala samlingspartiet» i 1921.
I februar 1908 deltok Bratt i «Läkarsällskapet»s debatt om alkoholpolitikk og presenterte sitt forslag til løsning. I 1909 ga han ut boken «Kan nykterhetsfrågan lösas utan totalförbud»?.
I 1913 etablerte Bratt «Aktiebolaget Stockholmsystemet» og søkte om og fikk konsesjon for all detaljhandel med sprit i Stockholm. Snart forhandlet han om oppkjøp av spritforretninger, vinbutikker og destillatører over hele landet og meddelte finansministeren at dersom han lykkedes i å få kontroll over spritproduksjonen skulle overskuddet gå til statskassen. 
I årene 1917-1918 kjøpte Bratt opp 98 firmaer, og skapte et privat alkoholmonopol på fire år; i imperiet var «fem grossister, två fastighetsbolag, elva agentfirmor, ett råbränneri, Carnegiebryggeriet, läkemedelsföretaget Astra, Grand Hotel och Svanens droghandel, vid den tiden en omfattande apoteksrörelse». 
Den første innbetalingen til statskassen var på 5 millioner kr., tilsvarende nesten 10 prosent av statsbudsjettet. «AB Vin & Spritcentralen» ble etablert i 1917, og staten fikk løse inn aksjene og Vin & Spritcentralen fikk monopol og overtok all partihandel av alkohol i Sverige, samtidig med at motboken ble obligatorisk innført i hele landet.
Ivan Bratt ligger begravet på Bettna kirkegård i Flen kommune.
Line Margareta Foss

Personlig liv

Hun er samboer med Even Chiodera som er en triatlet og langrennsløper. Foss ble våren i 2012 operert for hudkreft, noe som gjorde at sesongen 2012 ble satt på vent til sensommeren/høsten samme år.